《寄怀商凤池都中》
清代·吴璜

去年风雪上长安，节序惊心又岁寒。共道此间居不易，须知我岁事尤难。

怀珍举世轻和璧，纫佩何人撷楚兰。同是天涯沦落客，尺书郑重劝加餐。

作者简介：（1727—1773）浙江山阴人，字方甸，号鉴南。乾隆二十五年进士。由户部主事授湖南澧州知州。丁忧起复。时方用兵，选调四川，入军需局。从温福攻金川，治粮事。兵溃坠崖死。有《黄琢山房集》。